****

**KONKURSO SĄLYGOS**

**Gamybinio Smulkintuvo pirkimas**

**TURINYS**

[**1.** **BENDROSIOS NUOSTATOS** 2](#_Toc297898747)

[**2.** **PIRKIMO OBJEKTAS** 2](#_Toc297898748)

[**3.** **TIEKĖJŲ KVALIFIKACIJOS REIKALAVIMAI** 2](#_Toc297898749)

[**4.** **PASIŪLYMŲ RENGIMAS, PATEIKIMAS, KEITIMAS** 3](#_Toc297898750)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 4](#_Toc297898751)

[**6.** **PASIŪLYMŲ NAGRINĖJIMAS IR VERTINIMAS** 4](#_Toc297898752)

[**7.** **PASIŪLYMŲ ATMETIMO PRIEŽASTYS** 5](#_Toc297898753)

[**8.** **Derybos** 5](#_Toc297898754)

[**9.** **SPRENDIMAS DĖL LAIMĖTOJO NUSTATYMO** 6](#_Toc297898755)

[**10.** **PIRKIMO SUTARTIES SĄLYGOS** 6](#_Toc297898756)

[**11.** **Baigiamosios nuostatos** 7](#_Toc297898757)

[**12.** **Priedai** 7](#_Toc297898758)

1. **BENDROSIOS NUOSTATOS**
   1. UAB „Polywood“ (toliau vadinama – Pirkėjas) įgyvendindama projektą " Ekologiškesnis medienos apdirbimas " (Nr. 03.3.2-LVPA-K-837-03-0061), bendrai finansuojamą Europos Sąjungos struktūrinių fondų ir Lietuvos Respublikos lėšomis numato įsigyti: Gamybinį smulkintuvą (toliau smulkintuvas).
   2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės).
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).
   4. Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt](http://www.esinvesticijos.lt), 2021-10-18.
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: gamybos planavimo vadovas Danas Kulbis, tel.: 8 665 16020, el.paštas: [danas@polywood.lt](mailto:danas@polywood.lt).

## 

1. **PIRKIMO OBJEKTAS**
   1. Perkamas smulkintuvas kurių savybės nustatytos pateiktoje techninėje specifikacijoje.
   2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
   3. Šis pirkimas į dalis neskirstomas, todėl pasiūlymas turi būti pateiktas visam nurodytam prekių kiekiui.
   4. Prekės turi būti pristatytos ir pilnai paleistos darbui per10 mėnesių nuo prekių pirkimo sutarties pasirašymo dienos. Pirkėjui sutikus pristatymo terminas šalių raštišku sutarimu gali būti pratęstas 30 dienų.
   5. Prekių pristatymo vieta – Tartokų g. 2, Jašiūnai, Šalčininkų raj.
2. **TIEKĖJŲ KVALIFIKACIJOS REIKALAVIMAI**

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1 | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Pateikiamas Tiekėjo raštiškas patvirtinimas - deklaracija (Konkurso sąlygų Priedas Nr. 4 Minimalių kvalifikacijos reikalavimų atitikties deklaracija), kad jis atitinka šiame punkte nurodytą kvalifikacijos reikalavimą. |

3.2*.* Jei bendrą pasiūlymą pateikia ūkio subjektų grupė, šių konkurso sąlygų 3.1.1.1 p. nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai.

3.3. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.

3.4. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas raštu, pasirašytas tiekėjo arba jo įgalioto asmens ir siunčiamas el.paštu: [danas@polywood.lt](mailto:danas@polywood.lt).
   3. Tiekėjo pasiūlymas bei kita korespondencija pateikiama lietuvių ir (arba) anglų kalba.
   4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas teikiamas el.paštu [danas@polywood.lt](mailto:danas@polywood.lt).
   5. Pasiūlymą sudaro tiekėjo raštu pateiktų dokumentų visuma ir konkurso sąlygose nurodytus minimalius kvalifikacijos reikalavimus pagrindžiantys dokumentai :
      1. užpildyta pasiūlymo forma, parengta pagal šių pirkimo konkurso sąlygų 2 priedą;
      2. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
      3. kita konkurso sąlygose prašoma informacija ir (ar) dokumentai.
   6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   7. Tiekėjas, pateikdamas pasiūlymą, turi siūlyti visą nurodytą prekių kiekį.
   8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   9. Pasiūlymas turi būti pateiktas iki 2021 m. spalio 25 d. 16 val. (Lietuvos Respublikos laiku) atsiuntus jį elektroniniu paštu. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
   10. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku
   11. Pasiūlymuose nurodoma prekiųkaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 1 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą prekių kiekį, kainos sudėtines dalis, į techninės specifikacijos reikalavimus ir pan. Į prekės kainą turi būti įskaityti visi mokesčiai ir visos tiekėjo išlaidos su prekių pateikimu, kaip nurodyta specifikacijoje.
   12. Pasiūlymas turi galioti ne trumpiau nei 90 dienų nuo jo pateikimo datos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
   15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, bei paskelbia apie tai Europos Sąjungos struktūrinės paramos svetainėje www.esinvesticijos.lt.
   2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
   4. Pirkėjas nerengs susitikimų su tiekėjais dėl pirkimo dokumentų paaiškinimų.
   5. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu, faksu. Tiesioginį ryšį su tiekėjais įgalioti palaikyti: gamybos planavimo vadovas Danas Kulbis, tel.: 8 665 16020, el.paštas: [danas@polywood.lt](mailto:danas@polywood.lt).
2. **PASIŪLYMŲ NAGRINĖJIMAS IR VERTINIMAS** 
   1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
   2. Komisija nagrinėja ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus :
      1. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      2. ar nebuvo pasiūlytos neįprastai mažos kainos.
   3. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
   4. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   5. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
   6. Pasiūlymuose nurodytos kainos bus vertinamos eurais be PVM
   7. Pirkėjo neatmesti pasiūlymai vertinami pagal mažiausios kainos kriterijų.
   8. Susipažinimo su elektroniniu paštu pateiktais pasiūlymais procedūra vyks 2021 m. spalio 26 d.10 val. 00min. (Lietuvos Respublikos laiku), dalyviams nedalyvaujant.
   9. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.8 punkte.
   10. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
   11. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
3. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
      3. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      4. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      5. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      6. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina;
      7. tiekėjas neatitiko minimalių kvalifikacijos reikalavimų, jei jie buvo taikomi;
      8. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų.
   2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
4. **Derybos**
   1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
   2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Derybos gali būti vykdomos dėl visų perkamų prekių charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
   4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
   5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
   6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
5. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimotvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Mažiausią kainą pasiūlęstiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
6. **PIRKIMO SUTARTIES SĄLYGOS**
   1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu.
   2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma).
   3. Vykdant pirkimo sutartį, esminės pirkimo sutarties sąlygos keičiamos nebus, jeigu:
      1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
      2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
      3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
      4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
   4. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių pirkimo atveju.
   5. Pirkimo sutarties projektas pateikiamas Priede Nr. 3.
   6. Sutartis sudaroma pagal Konkurso sąlygų 3 priede pateiktą sutarties formą ir nepažeidžiant kitų Konkurso sąlygose numatytų punktų. Sutarties pagrindinės sąlygos yra privalomos Tiekėjams ir sudarant sutartį su laimėtoju nebus keičiamos.
7. **Baigiamosios nuostatos**
   1. Tiekėjams pasiūlymų rengimo ir dalyvavimo konkurse išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
   3. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
   4. Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiami.
8. **Priedai**
   1. Techninė specifikacija;
   2. Pasiūlymo forma;
   3. Pirkimo-pardavimo sutarties projektas;
   4. Minimalių kvalifikacijos reikalavimų atitikties deklaracija.

Konkurso sąlygų priedas Nr. 1

**TECHNINĖ SPECIFIKACIJA**

**Smulkintuvas**

# Technologinis smulkintuvo aprašymas:

|  |  |  |
| --- | --- | --- |
| **Eil. Nr.** | **Funkcijų ir / ar techninių reikalavimų (rodiklių) pavadinimas (apibūdinimas)** | **Techniniai reikalavimai, rodikliai** |
| 1 | Vibro stalas |  |
| 1.1 | Ilgis | Ne mažesnis kaip 3000 mm; |
| 1.2 | Plotis | Ne mažesnis kaip 2000 mm;. |
| 1.3 | Borto aukštis | Ne mažesnis kaip 500 mm |
| 1.4 | Maksimali apkrova | Ne mažiau kaip 1100 kg |
| 1.5 | Pavaros galia | Ne mažiau kaip 3,8 kW |
| 2 | Vibro konvejeris |  |
| 2.1 | Dugno darbinis plotis mm : 600 | Ne mažesnis nei 600 mm |
| 2.2 | Ilgis | Ne mažiau kaip 7000 mm |
| 2.3 | Sienelė storis | Ne mažesnė kaip 4 mm |
| 2.4 | Sūkių daviklis | 1 vnt |
| 3. | Atraminė sienelė | Fiksuota atraminė sienelė virš vibro konvejerio ties vibro stalu. Skirta neleisti persipilti medžiagai iškraunamai iš vibro stalo: |
|  | Smulkintuvas |  |
| 4.1 | Padavimo rietuvės matmenys | Ne daugiau kaip 1880\*1550 mm |
| 4.2 | Velenas | 1 vnt |
| 4.3 | Rotoriaus skersmuo | Ne mažiau kaip 600 mm |
| 4.4 | Rotoriaus darbinis plotis | Ne mažiau kaip 2000 mm |
| 4.5 | Darbinių peilių skaičius | Ne daugiau nei 144 vnt |
| 4.6 | Statoriaus peiliai | 7 vnt |
| 4.7 | Rotoriaus sūkiai | Ne mažiau kaip 70 aps/min |
| 4.8 | Pavara | Ne mažiau kaip 2\*90 kw |
| 4.9 | Hidraulikos stoties pavara | Ne mažiau kaip 7,5 kW |

Pristatymas- prekės turi būti pristatytos ir pilnai paleistos darbui per 10 mėnesių nuo prekių pirkimo sutarties pasirašymo dienos.

Tiekėjas kartu su pasiūlymu turi nurodyti ir pateikti:

1. prekių gamintoją;
2. prekių gamintojo specifikacijas ir prekių aprašymą lietuviu kalba ir (arba) anglų kalba su visomis techninėmis charakteristikomis.

Atliekami darbai- atgabenimas, sumontavimas,paleidimas patikrinimas, apmokymai.

Konkurso sąlygų priedas Nr. 2

**PASIŪLYMAS**

**Dėl smulkintuvo**

|  |  |
| --- | --- |
| 2021 - - . | |
| *Data* | |
|  | |
| *Vieta* | |
| Tiekėjo pavadinimas | |  | |
| Tiekėjo adresas | |  | |
| Už pasiūlymą atsakingo asmens vardas, pavardė | |  | |
| Telefono numeris | |  | |
| Fakso numeris | |  | |
| El. pašto adresas | |  | |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame *svetainėje www.esinvesticijos.lt* 2021-10-18

2) konkurso sąlygose;

3) pirkimo dokumentų prieduose.

Mes siūlome šias prekes:

| **Eil. Nr.** | **Prekių/paslaugų/darbų pavadinimas** | **Kiekis** | **Mato**  **vnt.** | **Vieneto kaina,**  **Eur (be PVM)** | **Vieneto kaina,**  **Eur (su PVM)** | **Kaina, Eur (be PVM)** | **Kaina, Eur (su PVM)** |
| --- | --- | --- | --- | --- | --- | --- | --- |
| 1. | ***Gamybinis smulkintuvas*** | **1** |  |  |  |  |  |
|  |  | IŠ VISO (bendra pasiūlymo kaina) | | | |  |  |

Siūlomos prekės visiškai atitinka pirkimo dokumentuose nurodytus reikalavimus ir jų savybės tokios:

| Eil.Nr. | Prekių techniniai rodikliai | Rodiklių reikšmės |
| --- | --- | --- |
| 1 | Vibro stalas |  |
| 1.1 | Ilgis |  |
| 1.2 | Plotis |  |
| 1.3 | Borto aukštis |  |
| 1.4 | Maksimali apkrova |  |
| 1.5 | Pavaros galia |  |
| 2 | Vibro konvejeris |  |
| 2.1 | Dugno darbinis plotis mm : 600 |  |
| 2.2 | Ilgis |  |
| 2.3 | Sienelė storis |  |
| 2.4 | Sūkių daviklis |  |
| 3. | Atraminė sienelė |  |
|  | Smulkintuvas |  |
| 4.1 | Padavimo rietuvės matmenys |  |
| 4.2 | Velenas |  |
| 4.3 | Rotoriaus skersmuo |  |
| 4.4 | Rotoriaus darbinis plotis |  |
| 4.5 | Darbinių peilių skaičius |  |
| 4.6 | Statoriaus peiliai |  |
| 4.7 | Rotoriaus sūkiai |  |
| 4.8 | Pavara |  |
| 4.9 | Hidraulikos stoties pavara |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
| 1. | Nurodytus minimalius bendruosius tiekėjų kvalifikacijos reikalavimus (3.1.1. punkte)- kvalifikacijos reikalavimų atitikties deklaracija |  |
| 2. | Kita konkurso sąlygose prašoma informacija ir (ar) dokumentai |  |

Pasiūlymas galioja 90 dienų nuo jo pateikimo datos.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |

Konkurso sąlygų Priedas Nr.3

PIRKIMO – PARDAVIMO SUTARTIS Nr.

Vilnius, 2021 m.

1. **SUTARTIES ŠALYS**

**Tiekėjas**, atstovaujamas direktoriaus, veikiančio pagal įmonės įstatus, toliau kartu vadinamos (toliau vadinama – **Pardavėju**), ir

**UAB ‘‘Polywood“** (toliau vadinama – **Pirkėju**), atstovaujama direktoriaus Rolando Zacharevičiaus, veikiančio pagal Pirkėjo įstatus, toliau kartu vadinamos **Šalimis**, o kiekviena atskirai Šalimi, sudarė ir pasirašė šią pirkimo – pardavimo sutartį (toliau vadinama – **Sutartimi**):

1. **SUTARTIES OBJEKTAS**
   1. Šalys Sutartį sudaro vadovaudamosi Pirkėjo užsakyto smulkintuvo įsigijimo sąlygomis. Smulkintuvo komplektacija yra nurodoma priede Nr.1, kuris yra pridedamas prie Sutarties ir Pardavėjas garantuoja, kad Prekės (2.2 punktas) visiškai atitiks Pardavėjo prieduose nurodytus reikalavimus.
   2. Šia Sutartimi Pardavėjas įsipareigoja pristatyti, sumontuoti, paleisti, apmokyti ir perduoti Pirkėjo nuosavybėn smulkintuvą, tokios rūšies ir tokiais kiekiais, terminais, sąlygomis bei tokia tvarka, kaip nustatyta Priede Nr. 1 esančioje specifikacijoje (toliau vadinama – **Prekėmis**), o Pirkėjas įsipareigoja priimti kokybiškas Prekes bei sumokėti Prekių kainą Sutartyje numatytomis sąlygomis ir tvarka.
2. **PREKIŲ KAINA, KIEKIS, ASORTIMENTAS**
   1. Šalys susitaria, kad Prekių kaina, kuri apima pristatymą, sumontavimą, paleidimą ir personalo apmokymą, Prekių veikimo patikrinimą, yra **xx eurų be PVM** . Atsiskaitymo tvarka už prekes yra nurodyta punkte Nr.7
   2. Prekių kaina taip pat apima jų atvežimą, vienkartinį testavimą, visus su įsipareigojimų vykdymu susijusius mokesčius bei visas kitas su Pardavėjo įsipareigojimų vykdymu susijusias išlaidas, mokėjimus ir mokesčius. Kitus priede Nr.1 nenumatytus darbus atlieka, pateikia Pirkėjas.
   3. Prekių kiekis nurodomas Prekių tiekimo dokumentuose.
3. **PREKIŲ KOKYBĖ, KOMPLEKTIŠKUMAS, GARANTIJA**
   1. Pardavėjas garantuoja, jog Prekės atitinka Lietuvos Respublikos ir Europos Sąjungos kokybės standartus nustatančių norminių teisės aktų reikalavimus, įskaitant, tačiau neapsiribojant, Prekių naudojimo standartus, yra atestuotos ir/ar licencijuotos kompetentingų atitinkamos srities institucijų.
   2. Pardavėjas garantuoja, kad Prekės neturi paslėptų trūkumų, defektų, dėl kurių Prekių negalima būtų naudoti tam, kam jos yra skirtos naudoti pagal jų paskirtį ir instrukcijas, taip pat atitinka visus specifikacijoje nurodytus parametrus.
   3. Prekėms suteikiama 12 (dvylikos) mėnesių arba 2000 valandų (du tūkstančiai) darbo valandų garantija. Garantija nesuteikiama dylančioms dalims, jeigu įrangos komplektuojamos detalės sugedo ar buvo sulaužytos stichinės nelaimės atveju arba dėl pirkėjo ar kitų asmenų kaltės, jei pažeistos garantinės plombos arba garantinio termino metu buvo savavališkai remontuojama, buvo eksploatuojama nesilaikant instrukcijos reikalavimų, netvarkinga elektros instaliacija arba elektros energija neatitinka Lietuvos Respublikos standartų reikalavimų). Garantiniu laikotarpiu Pardavėjas įsipareigoja vykdyti savo įsipareigojimus ir pašalinti dėl Prekės kokybės atsiradusius defektus be jokio papildomo mokesčio. Prekės privalo būti pristatytos Pirkėjui kartu su specifikacijomis, instrukcijomis bei kita dokumentacija. Garantinis remontas atliekamas tik po Pardavėjo atstovo atvykimo ir gedimo priežasties nustatymo. Atvykti į vietą ir pradėti šalinti gedimus ir/ar defektus Pardavėjas privalo ne vėliau, kaip per 2 (dvi) darbo dienas nuo Pirkėjo pranešimo gavimo dienos. Jei gedimui pašalinti būtinos detalės turi būti užsakytos iš užsienio valstybės, gedimas privalo būti pašalintas per 2 (dvi) dienas nuo detalių atvykimo į Lietuvos Respublika dienos. Detalės privalo būti užsakytos gedimo priežasties nustatymo dieną. Pardavėjui nepradėjus šalinti gedimų šiame Sutarties punkte nustatytu laiku, Pirkėjas turi teisę remontuoti Prekes arba jų dalis pats ir reikalauti tokio remonto sąnaudų atlyginimo iš Pardavėjo. Tuo atveju, jei Pardavėjas šiame Sutarties punkte nustatytu laiku pradeda šalinti gedimus ir nustato, kad gedimo priežastis yra Prekių eksploatavimo taisyklių pažeidimas, už šiuos garantiniu laikotarpiu Pardavėjo atliktus remonto darbus apmokama pagal Šalių suderintus įkainius. Jeigu Pardavėjas laikosi visų su Prekių garantijos galiojimu susijusių sąlygų ir laiku atvyksta šalinti gedimų bei laiku juos pašalina, tačiau Pirkėjas pats ar jo pasirinktas trečiasis asmuo vis tiek pats nusprendžia remontuoti Prekes, garantija pasibaigia nuo bet kokio trečiojo asmens ar paties Pirkėjo atliekamo remonto ar kitokios intervencijos Prekės atžvilgiu pradžios (kitokia intervencija nėra laikomas Prekės naudojimas jos naudojimo tikslu, taip pat jos priežiūra ir kitoks eksploatavimas). Garantinis remontas nepratęsia garantinio termino.
   4. Tuo atveju, jei Prekei atliekamas Garantinis remontas, Pardavėjas atsako už visas tokio remonto metu turėtas išlaidas. Pardavėjas taip pat yra atsakingas už visus savo subrangovų atliktus darbus ir privalo padengti visas subrangovų išlaidas.
4. **PRISTATYMO TERMINAI, PRIĖMIMAS IR PREKIŲ PATIKRINIMAS**
   1. Pardavėjas pristatys Prekes į Pirkėjo nurodytą vietą (patalpas), kuri yra Tartokų g. 2, Jašiūnai, Šalčininkų raj.Lietuvoje (toliau vadinamas – Objektu).
   2. Prekės privalo būti sumontuotos, išbandytos, paleistos, visiškai paruoštos darbui ir perduotos Pirkėjui per 10mėnesių nuo prekių pirkimo sutarties pasirašymo dienos**.**. Pirkėjui sutikus pristatymo terminas gali būti pratęstas 30 dienų.
   3. Pardavėjas privalo laikytis pristatymo ir montavimo termino ir bet kokius pakeitimus derinti su Pirkėju.
   4. Galutine Prekių priėmimo – perdavimo diena yra laikoma ta diena, kai Pirkėjas pasirašys galutinį Prekių priėmimo aktą.
   5. Pardavėjas privalo sudaryti Pirkėjui galimybę patikrinti Prekes jas priimant. Prieš priimant Prekes, Pirkėjas turi teisę patikrinti Prekes, jų kiekį, asortimentą, tarą, įpakavimą, sumontavimą, naudojimą. Pirkėjas privalo priėmimo metu informuoti Pardavėją apie pastebėtą žalą arba kitus neatitikimus Sutarties sąlygoms.
   6. Prekių nuosavybės teisė pereina Pirkėjui galutinio perdavimo-priėmimo akto (6.4.5 punktas) pasirašymo metu.
5. **MONTAVIMAS, BANDYMAI**
   1. Montavimas:
      1. Pirkėjas privalo užtikrinti, kad Pardavėjui būtų galima vykdyti darbus, t.y. tinkamai paruošti Objektą montavimo darbams. Pardavėjas privalo užtikrinti, kad Pardavėjui baigus darbus, Pirkėjui nereikėtų atlikti jokių papildomų darbų (valymo, montavimo ir panašiai).
      2. Pardavėjas privalo užtikrinti, kad jo darbuotojai, montuojantys Prekes, laikytųsi darbų saugos reikalavimų, o Pirkėjas privalo užtikrinti, kad jo darbuotojai laikytųsi saugos reikalavimų.
      3. Pardavėjas privalo pats padengti savo patiriamas išlaidas, susijusias su Prekių montavimu.
      4. Pardavėjas yra atsakingas už bet kokią jo darbuotojų ar kitų asmenų, už kuriuos jis yra atsakingas, padarytą žalą Pirkėjo turtui. Pirkėjas yra atsakingas už bet kokią jo darbuotojų ar kitų asmenų, už kuriuos jis yra atsakingas, padarytą žalą Pardavėjo turtui.
      5. Pardavėjas privalo užtikrinti, kad jo personalas (darbuotojai), montuojant Prekes ar vykdant kitus Sutartyje numatytus darbus, bendradarbiaus su Pirkėjo darbuotojais ir atstovais, o Pirkėjas privalo užtikrinti, kad jo personalas (darbuotojai) montuojant Prekes ar vykdant kitus Sutartyje numatytus darbus bendradarbiaus su Pardavėjo darbuotojais ir atstovais.
      6. Pardavėjas yra atsakingas už darbų saugą ir priešgaisrinę apsaugą darbų atlikimo vietoje. Pardavėjas privalo užtikrinti, kad jo darbuotojai laikytųsi visų taisyklių, reglamentų ir tvarkų, taikomų darbų atlikimo vietai. Pirkėjas privalo užtikrinti, kad jo darbuotojai laikytųsi visų taisyklių, reglamentų ir tvarkų, taikomų darbų atlikimo vietai.
      7. Šalys privalo užtikrinti, kad darbų atlikimo vieta bus tvarkinga ir švari, siekiant sumažinti gaisro ir nelaimingų atsitikimų riziką. Montavimo metu Prekės ar jų dalys turi būti laikomos tik toje Objekto dalyje, kur yra faktiškai vykdomi Prekių montavimo darbai.
      8. Jeigu montavimas yra sustabdytas dėl Pirkėjo kaltės, sumontavimo terminas nukeliamas tiek dienų, kiek yra sustabdymo terminas.
      9. Po to, kai sustabdymas pasibaigia, Pardavėjas privalo per 14 d.d tęsti Prekių montavimo darbus, taip pat vykdyti kitus Sutartyje numatytus įsipareigojimus.
   2. Montavimo patikrinimas:
      1. Po to, kai montavimo darbai yra baigti, Pardavėjas ir Pirkėjas privalo patikrinti atliktus montavimo darbus. Patikrinimas turi būti atliktas nedelsiant po to, kai montavimo darbai yra baigti, tačiau ne vėliau kaip per 3 darbo dienas, kai montavimo darbai yra baigti ir Pardavėjas apie tai ir konkretų patikrinimo laiką informuoja Pirkėją raštu, arba telefonu

Patikrinimo tikslas yra įsitikinti, kad sumontuotos Prekės atitinka specifikaciją, montavimo darbai atlikti tinkamai, o Prekės veikia tinkamai. Defektai ar neatitikimai, kurie privalo būti nedelsiant pašalinti Pardavėjo, privalo būti užfiksuoti patikrinimo akte. Nukrypimai nuo specifikacijos sąlygų taip pat turi būti nurodomi minėtame akte.

* 1. Prekių testavimas (bandymai):
     1. Baigus montavimo patikrinimą ir gavus teigiamus rezultatus, atitinkančius Sutarties sąlygas ir Prekių specifikacijas, Pardavėjas iš anksto suderintu laiku privalo atlikti smulkintuvo testavimą. (veikimo išbandymą).
     2. Prekių testavimas atliekamas dalyvaujant Pardavėjo, Pirkėjo atstovams. Šalys privalo užtikrinti atstovų dalyvavimą testavime. Prekės patikrinimo rezultatai yra užfiksuojami Patikrinimo akte.
     3. Prekių testavimo metu Pirkėjas privalo užtikrinti galimybę pilna apimtimi ištestuoti smulkintuvą.
  2. Kiti reikalavimai:
     1. Šalis privalo iš anksto informuoti kitą Šalį apie patikrinimus ir bandymus tam, kad kita Šalis galėtų atsiųsti savo atstovus į šiuos patikrinimus ir bandymus. Ši informacija privalo būti atsiųsta paštu ir/arba elektroniniu paštu ne vėliau kaip prieš 1 darbo dieną iki atitinkamo veiksmo atlikimo pradžios. Bandymų laikotarpiui Pirkėjas skiria du savo darbuotojus, kuriems vadovautų Pardavėjas ir kurie padėtų Pardavėjui gamybos proceso metu.
     2. Jeigu patikrinimų metu yra nustatoma, kad Prekės ar jų dalys yra defektuotos arba neatitinka Sutarties sąlygų, Pardavėjas privalo pašalinti defektus. Defekto pašalinimas nesuteikia Pardavėjui teisės pratęsti Sutartyje numatytų Prekių perdavimo Pirkėjui terminų. Bandymai turi būti atnaujinti, o jų rezultatai užfiksuoti ir pateikti Pirkėjui.
     3. Prekių atvežimas, sumontavimas, paleidimas, veikimas, bandymai ir visų kitų Sutartyje numatytų įsipareigojimų vykdymas turi pilnai atitikti Lietuvos ir ES teisės aktų bei jų institucijų reikalavimus.
     4. Po to, kai buvo tinkamai atliktas Prekių sumontavimo patikrinimas ir bandymai, Pirkėjui perduota visa Prekių dokumentacija, o Prekės atitinka visas Sutarties sąlygas, turi būti paruoštas ir abiejų Šalių pasirašytas galutinis Prekių perdavimo-priėmimo aktas, kuris turi būti pasirašytas ne vėliau kaip sekančią darbo dieną po Prekių testavimo pabaigos.

Diena, kurią abi Šalys pasirašo galutinį perdavimo-priėmimo aktą yra laikoma galutiniu Prekių perdavimo Pirkėjui diena.

6.4.5. Pardavėjas įsipareigoja konsultuoti Pirkėją įrangos veikimo vietoje (objekte). Abi šalys po įrangos paleidimo sutaria Pardavėjo konsultavimų vizitų dažnumą ir skaičių.

1. **ATSISKAITYMO TVARKA**
   1. Pirkėjas už Prekes atsiskaito sekančia tvarka:
      1. Avansas 30% nuo prekių kainos per 10 darbo dienu po pirkimo pardavimo sutarties pasirašymo;
      2. Tarpinis mokėjimas 30% 10 savaitę po užsakymo
      3. 35 proc. per savaitę po pranešimo apie paruošimą krovimui bet prieš išsiuntimą
      4. Galutinis apmokėjimas, t.y. 5 proc. per dvi savaites po paleidimo bet ne vėliau kaip 45 dienos po išsiuntimo
2. **ŠALIŲ ĮSIPAREIGOJIMAI IR GARANTIJOS**
   1. Pardavėjas įsipareigoja:
      1. Pristatyti, sumontuoti, paleisti ir išbandyti Prekes, ir tinkamai įvykdyti kitus su tuo susijusius darbus Sutartyje numatytomis sąlygomis ir tvarka.
      2. Prieš pasirašant arba pasirašant galutinį perdavimo-priėmimo aktą pateikti Prekių, naudojimo bei aptarnavimo instrukcijas lietuvių arba anglų kalba, garantijos suteikimo dokumentą, taip pat visus kitus prekės turimus dokumentus ir sertifikatus.
      3. Visus savo įsipareigojimus pagal Sutartį įvykdyti už Sutarties kainą, nurodytą Sutarties 3.1 punkte. Pirkėjas nemoka Pardavėjui jokių papildomų mokėjimų, nebent Šalys dėl to susitartų atskirai raštu.
      4. Atlyginti tiesioginius dėl jo ar jo subrangovų padarytus nuostolius.
      5. Tinkamai vykdyti kitus savo įsipareigojimus pagal Sutartį.
   2. Pardavėjas garantuoja ir užtikrina, kad:
      1. Tiekiamos Prekės yra laisvos nuo bet kokių trečiųjų asmenų teisių ir pretenzijų, neareštuotos, neįkeistos, nėra teisminio ginčo objektas, Pardavėjo teisė disponuoti Prekėmis neatimta ir jokiu būdu neapribota;
      2. Tiekiamos Prekės nepažeidžia jokios trečiosios šalies patentų, prekės ženklų ar kitokių išimtinių teisių, ir prekės ženklai ant prekių yra naudojami teisėtai;
      3. Visi dokumentai, kuriuos jis pateikia Pirkėjui sudarant ar vykdant Sutartį, yra teisingi, išsamūs ir galiojantys, ir kad jie nebuvo pakeisti, papildyti, pataisyti, panaikinti ar anuliuoti.
   3. Pirkėjas įsipareigoja:
      1. Priimti Prekes, jeigu jos atitinka Šalių sutartį kiekį ir asortimentą, yra kokybiškos, atitinka visas Sutarties ir jos priedų sąlygas ir yra tinkamai pateiktos Sutartyje nurodytoje vietoje, nurodytu laiku;
      2. Atsiskaityti už pateiktas Prekes Sutartyje numatyta tvarka ir sąlygomis;
      3. Vykdyti visus sutartimi prisiimtus įsipareigojimus.
   4. Šalys įsipareigoja saugoti ir be kitos Šalies raštiško sutikimo neatskleisti tretiesiems asmenims komercinės, finansinės, dalykinės, techninės ar kitokios konfidencialios informacijos, kuri tapo žinoma vykdant šią Sutartį.
3. **ŠALIŲ ATSAKOMYBĖ**
   1. Šalis, pažeidusi šią sutartį, moka kitai šaliai 0,02 % delspinigius tiekėjas moka delspinigius nuo nepristatytos įrangos kainos už kiekvieną uždelstą dieną, o pirkėjas nuo neapmokėtos sumos už įrangą už kiekviena uždelstą dieną.
   2. Nustačius, kad Pardavėjo pateiktos Pirkėjui Prekės neatitinka Sutartyje nustatytų Prekių asortimento, kiekio, kokybės ar komplektiškumo reikalavimų, taip pat tuo atveju, jei Pardavėjui iškeliama bankroto/restruktūrizavimo byla arba jis yra pertvarkomas, Pirkėjas įgyja CK 6.334 str. numatytas teises.
   3. Delspinigių, sumokėjimas ir/ar nuostolių atlyginimas neatleidžia Šalių nuo tinkamo pagrindinės prievolės įvykdymo, jei Šalys savo susitarimu nenustato kitaip.
4. **IMPORTO IR EKSPORTO PROCEDŪROS**
   1. Pardavėjas savo jėgomis ir lėšomis privalo atlikti visus veiksmus, susijusius su importo ir eksporto procedūromis ir jų tinkamu užbaigimu, įskaitant visų reikiamų leidimų gavimu.
5. **GINČŲ SPRENDIMO TVARKA**
   1. Tais atvejais, kada tarp Šalių iškyla ginčai dėl Sutarties vykdymo, Šalys įsipareigoja imtis visų įmanomų priemonių juos spręsti tarpusavio konsultacijų ir derybų būdu.
   2. Nepavykus išspręsti ginčų konsultacijų ir derybų būdu ginčai bus sprendžiami Lietuvos Respublikos įstatymų nustatyta tvarka Lietuvos Respublikos teismuose.
6. **BAIGIAMOSIOS NUOSTATOS**
   1. Šalys atleidžiamos nuo atsakomybės nuo sutartinių įsipareigojimų nevykdymo/netinkamo vykdymo dėl nenugalimo jėgos aplinkybių. Nenugalimos jėgos aplinkybes (*force majeure*) Šalys supranta taip, kaip numato Lietuvos Respublikos civilinis kodeksas ir Lietuvos Respublikos 1996-07-15 d. Vyriausybės nutarimas Nr. 840. Jeigu nenugalimos jėgos aplinkybės trunka ilgiau kaip 14 dienų, bet kuri iš Šalių turi teisę nutraukti Sutartį, įspėjusi apie tai kitą Šalį raštu iš anksto.
   2. Sutartis gali būti nutraukta Šalių raštišku susitarimu. Ši Sutartis įsigalioja jos pasirašymo dieną. Šalims susitarus, ji gali būti pakeista, papildyta ar nutraukta bet kurioje jos vykdymo stadijoje, įforminant tai atskiru raštišku susitarimu. Visi tinkamai atlikti Sutarties pakeitimai ir papildymai yra neatskiriamos šios Sutarties sudėtinės dalys.
   3. Bet kuri šalis vienašališkai turi teisę nutraukti Sutartį joje numatytais atvejais, taip pat tuo atveju, jeigu kita Šalis pažeidžia Sutartį ir per nustatytą protingą terminą, kuris negali būti trumpesnis kaip 7 darbo dienos, Sutarties pažeidimo neištaiso. Sutartis yra laikoma nutraukta suėjus nustatytam pažeidimo ištaisymo terminui ir per šį terminą pažeidimo neištaisius. Šalys susitaria, kad nutraukiant Sutartį šio punkto pagrindu neatsisako savo teisių pagal Sutartį, nurodytų kituose Sutarties punktuose.
   4. Šalys susitaria, kad iki Prekių galutinio perdavimo-priėmimo akto sudarymo Pardavėjui iškėlus bankroto ar restruktūrizavimo bylą, Pirkėjo žinioje esančios Prekės (jų dalis), kurių vertė yra lygi Pirkėjo pagal Sutartį sumokėtai sumai tampa Pirkėjo nuosavybe. Pirkėjo nuosavybės teisės į Prekes atsiradimo diena yra laikoma paskutinė diena prieš bankroto ar atitinkamai restruktūrizavimo bylos Pardavėjui iškėlimą.
   5. Nė viena iš Šalių neturi teisės perleisti teisių ir pareigų pagal šią Sutartį tretiesiems asmenims be kitos Šalies rašytinio sutikimo.
   6. Šia Sutartimi įsakmiai nesureguliuoti klausimai sprendžiami vadovaujantis Lietuvos Respublikoje galiojančiais norminiais teisės aktais.
   7. Visi pranešimai ir kita korespondencija siunčiama Sutartyje nurodytais adresais. Pasikeičiant Šalies adresui, banko sąskaitai ir/arba kitiems duomenims, ši Šalis privalo apie tai pranešti kitai Šaliai ne vėliau kaip prieš 2 (dvi) kalendorines dienas iki duomenų pasikeitimo. Neįvykdžius šių reikalavimų, kaltoji Šalis negali pareikšti jokių pretenzijų ar prieštaravimų dėl kitos Šalies atliktų veiksmų, jei tie veiksmai yra atlikti anksčiau žinomais rekvizitais arba negavus pranešimų, išsiųstų pagal tuos duomenis. Jei Šalys kitaip nesusitaria, visi pranešimai pagal šią Sutartį privalo būti raštiški ir asmeniškai pristatomi adresatui (adresato atstovui raštiškai patvirtinant jų gavimą), siunčiami registruotu paštu ar per specialų kurjerį, elektroniniu paštu.
   8. Vienos Šalies pranešimai ir kita korespondencija yra laikomi kitos Šalies gautais:
      1. įteikimo dieną, jeigu įteikta pasirašytinai;
      2. 3 (trečią) darbo dieną po išsiuntimo, jeigu siųsta registruotu paštu;
      3. išsiuntimo dieną, jeigu išsiųsta faksu, elektroniniu paštu iki 17 val. 00 min.;
      4. kitą dieną po išsiuntimo, jeigu išsiųsta faksu, elektroniniu paštu vėliau nei17val. 00min.
      5. Registruotu paštu ar per specialųjį kurjerį siunčiamas pranešimas bus laikomas gautas 3 (trečią) darbo dieną nuo jo išsiuntimo (negavus ankstesniojo gavimo patvirtinimo pagal Sutarties), pradedant skaičiuoti laikotarpį nuo datos, nurodytos dokumente, patvirtinančiame pranešimo išsiuntimą paštu ar jo perdavimą kurjeriui tolesniam pristatymui.
      6. Asmeniškai adresatui pristatomas pranešimas bus laikomas gautas jo pristatymo dieną
   9. Jei kompetentingas teismas kurią nors iš šios Sutarties nuostatų pripažins negaliojančia, niekine ar neteisėta, likusios jos nuostatos vis tiek liks visiškai galioti be jokio galios apribojimo ar sumažėjimo.
   10. Visus pagal šią Sutartį prisiimtus įsipareigojimus Šalys įsipareigoja vykdyti sąžiningai ir geranoriškai, pasitikėdamos viena kitos gera valia.
   11. Šalys privalo nedelsdamos informuoti viena kitą apie savo rekvizitų pasikeitimą.
   12. Ši Sutartis sudaryta 2 (dviem) vienodą juridinę galią turinčiais egzemplioriais – po vieną kiekvienai Šaliai.

**ŠALIŲ JURIDINIAI ADRESAI IR KITI REKVIZITAI**

|  |  |
| --- | --- |
| **Pirkėjas**  **UAB ‘‘Polywood“**  Įmonės kodas 125472426  PVM mok. kodas LT254724219  Registro tvarkytojas – VĮ Registrų centras  adresas korespondencijai:  Kestučio g. 34-301, LT-08112 Vilnius  .......................................... bankas  LT.......................................  tel. +37069828668  El. p. info@polywood.lt  **Vadovas**  Rolandas Zacharevičius A.V. | **Pardavėjas** |

**Priedas Nr.1 prie sutarties**

**Parduodamos įrangos komplektacija ir charakteristika**

| Eil.Nr. | Prekių techniniai rodikliai | Rodiklių reikšmės |
| --- | --- | --- |
| 1 | Vibro stalas |  |
| 1.1 | Ilgis |  |
| 1.2 | Plotis |  |
| 1.3 | Borto aukštis |  |
| 1.4 | Maksimali apkrova |  |
| 1.5 | Pavaros galia |  |
| 2 | Vibro konvejeris |  |
| 2.1 | Dugno darbinis plotis mm : 600 |  |
| 2.2 | Ilgis |  |
| 2.3 | Sienelė storis |  |
| 2.4 | Sūkių daviklis |  |
| 3. | Atraminė sienelė |  |
|  | Smulkintuvas |  |
| 4.1 | Padavimo rietuvės matmenys |  |
| 4.2 | Velenas |  |
| 4.3 | Rotoriaus skersmuo |  |
| 4.4 | Rotoriaus darbinis plotis |  |
| 4.5 | Darbinių peilių skaičius |  |
| 4.6 | Statoriaus peiliai |  |
| 4.7 | Rotoriaus sūkiai |  |
| 4.8 | Pavara |  |
| 4.9 | Hidraulikos stoties pavara |  |

**Prekės yra naujos, nenaudotos, atitinkančios Lietuvos Respublikos ir ES teisės aktų nustatytus reikalavimus.**

|  |  |
| --- | --- |
| **Pirkėjas**  **UAB ‘‘Polywood“**  Įmonės kodas 125472426  PVM mok. kodas LT254724219  Registro tvarkytojas – VĮ Registrų centras  adresas korespondencijai:  Kestučio g. 34-301, LT-08112 Vilnius  ............. bankas  LT.............................  tel. +37069828668  El. p. info@polywood.lt  **Vadovas**  Rolandas Zacharevičius A.V. | **Pardavėjas** |

Konkurso sąlygų priedas Nr. 3

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(tiekėjo pavadinimas, kodas, kontaktinė informacija)*

**MINIMALIŲ KVALIFIKACIJOS REIKALAVIMŲ ATITIKTIES DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_\_

(Sudarymo vieta)

|  |  |  |  |
| --- | --- | --- | --- |
| Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | | |
| *(tiekėjo vadovo ar jo įgalioto asmens pareigų pavadinimas, vardas ir pavardė)* | | | |
| tvirtinu, kad mano vadovaujamo (-os) /(atstovaujamo (-os))  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , | | | |
| *(tiekėjo pavadinimas)* | | | |
| dalyvaujančio (-ios) UAB ,,Polywood“ prekių konkurse **Smulkintuvo pirkimas**, paskelbtame Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), kvalifikacijos duomenys yra tokie *(tiekėjas nurodo atitikimą nurodytiems kvalifikacijos reikalavimams pažymėdamas stulpeliuose „Taip“ arba „Ne“):* | | | |
|  | | | |
| **Eil. Nr.** | **Bendrieji tiekėjų kvalifikacijos reikalavimai:** | **Taip** | **Ne** |
| 3.1.1.1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus |  |  |

Man žinoma, kad, jeigu UAB ,,Polywood“ nustatytų, kad pateikti duomenys yra neteisingi, pateiktas pasiūlymas bus nenagrinėjamas ir atmestas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tiekėjo arba jo įgalioto asmens pareigų pavadinimas) (parašas)

(vardas ir pavardė)